মাদারীপুর জেলায় নির্বাচনী আসন তিনটি। এই তিনটি আসনের মধ্যে দুটিতে আওয়ামী লীগের একক প্রার্থীর নাম শোনা গেলেও একটিতে একাধিক প্রার্থীর নাম শোনা যাচ্ছে। অন্যদিকে তিনটি আসনেই বিএনপির একাধিক প্রার্থীর নাম শোনা যাচ্ছে। আওয়ামী লীগ প্রার্থীরা এরই মধ্যে নির্বাচনী মাঠে প্রচার-প্রচারণায় নেমে পড়েছেন। অন্যদিকে বিএনপি প্রার্থীরা সরাসরি নির্বাচনী মাঠে না নামলেও ভেতরে ভেতরে কাজ করছেন বলে দলীয় সূত্রে জানা গেছে। এই জেলায় আওয়ামী লীগের অবস্থান অত্যন্ত শক্তিশালী। অন্যদিকে বিএনপির অবস্থান দুর্বল।